hotchpotch/miracl-hf-unified huggingface dataset:
अनुआक लोग
अनुआक (Anuak), जो अनयुआक, अगनवाक और अन्यवा भी कहलाते हैं, पूर्वी अफ़्रीका में बसने वाली एक जाति है। इस समुदाय के लोग दक्षिणपूर्वी दक्षिण सूडान और दक्षिणपश्चिमी इथियोपिया (विशेषकर गाम्बेला प्रदेश) में रहते हैं। विश्वभर में अनुआकों की जनसंख्या ३ से ३.५ लाख के बीच अनुमानित की गई है।
बारो नदी
बारो नदी, जिसे स्थानीय अनुआक लोग उपेनो नदी कहते हैं, दक्षिणपश्चिमी इथियोपिया की एक नदी है जिसका कुछ अंश इथियोपिया और दक्षिण सूडान की अंतरराष्ट्रीय सीमा भी बनाता है। अबीसीनिया के पठार से शुरु होकर यह ३०६ किमी पश्चिम की ओर बहती है जिसके बाद इसका संगम पिबोर नदी से होता है। इस संगम के बाद संयुक्त धारा सोबात नदी के नाम से जानी जाती है जो कि श्वेत नील की एक उपनदी है।
पी सी भट्टाचार्य
पी सी भट्टाचार्य 1 मार्च 1962 से लेकर 30 जून 1967 तक भारतीय रिज़र्व बैंक सातवें गवर्नर थे। अपने पूर्ववर्तियों के विपरीत वह भारतीय लेखा परीक्षा और लेखा सेवा के सदस्य थे। गवर्नर के रूप में नियुक्ति से पहले उन्होंने भारतीय स्टेट बैंक के अध्यक्ष और वित्त मंत्रालय के सचिव के रूप में सेवा की।
एल के झा
लक्ष्मी कांत झा (22 नवम्बर 1913-16 जनवरी 1988) (जन्म: दरभंगा,बिहार ) जिन्हें एल के झा के नाम से जाना जाता था, 1 जुलाई 1967 से लेकर 3 मई 1970 तक भारतीय रिज़र्व बैंक के आठवें गवर्नर थे। भारतीय सिविल सेवा के 1937 बैच के सदस्य झा ने आपूर्ति विभाग ने उप सचिव का पद हासिल किया। भारतीय रिजर्व बैंक के गवर्नर के रूप में उनकी नियुक्ति पहले उन्होंने प्रधानमंत्री के सचिव के रूप में सेवा की।
उनके कार्यकाल में महात्मा गांधी की जन्म शताब्दी के उपलक्ष्य में 2 अक्टूबर 1969 को 2, 5, 10 और 100 के मूल्यवर्ग के भारतीय नोट, जारी किये गए थे। इन नोटों पर उनके हस्ताक्षर हैं, जबकि इसके बाद वाली नोटों की श्रृंखला पर बी एन आदरकार के हस्ताक्षर हैं।
अगदतंत्र
अगदतंत्र आयुर्वेद के आठ अंगों में से एक है। इसमें विभिन्न स्थावर, जंगम और कृत्रिम विषों एवं उनके लक्षणों तथा चिकित्सा का वर्णन है।
'गद' का शाब्दिक अर्थ 'रोग' है तथा 'अगद' का अर्थ 'अरोग'। अर्थात् कोई भी ऐसी वस्तु जो शरीर को रोगमुक्त करती है, 'अगद' कहलाती है। किन्तु आयुर्वेद में अगद का विशेष अर्थ है और यहाँ वह विषविज्ञान (toxicology) के अर्थ में प्रयुक्त हुआ है जिसमें विभिन्न प्रकार के विषों तथा उनके प्रतिकारकों का वर्णन है। अगदतंत्र में खाद्यविषाक्तता, सर्पदंश, स्वानदंश (कुत्ते का काटना), कीटदंश आदि का वर्णन है।
राष्ट्रीय जैव विविधता प्राधिकरण
राष्ट्रीय जैव विविधता प्राधिकरण (National Biodiversity Authority (NBA)) भारत की पर्यावरण एवं वन मंत्रालय के अधीन एक स्वायत्त संस्था है। राष्ट्रीय जैव विविधता अधिनियम २००२ के प्रावधानों को लागू करने के लिए इसकी स्थापना वर्ष 2003 में की गई।
अंतरिक्ष संस्थान
अंतरिक्ष संस्थान वह संस्थान होता है, जहाँ पर अंतरिक्ष सम्बन्धी काम होता है और वह भारत में, भारतीय अंतरिक्ष अनुसंधान संगठन है।
इसी तरह संयुक्त राज्य अमेरिका
विश्व के कई देशों के अंतरिक्ष संस्थानों की सक्रिय परियोजनाओं के कारण अंतरिक्ष में कचरे की समस्या उत्पन्न हुई है। इस पर भारत से अंतरिक्ष में पहली बार प्रवेश करने वाले विंग कमांडर राकेश शर्मा का कहना है कि अब समय आ गया है कि अंतरिक्ष में उपग्रह, प्रयोगशालाएँ और शटल भेजने वाले देश स्थिति की गंभीरता को समझें ताकि अरबों रूपए ख़र्च करके अंतरिक्ष में भेजे जाने वाले मिशन नाकाम न हों और मानवीय विकास में सहायता हो।
श्यामवीर सैनी
श्यामवीर सैनी भारतीय राजनीतिज्ञ हैं। सैनी उत्तराखण्ड राज्य से सम्बंध रखते हैं व देश के दो सबसे बड़े राजनीतिक दलों में से एक भारतीय जनता पार्टी (भाजपा) के सदस्य हैं। ये वर्तमान समय में काशीपुर के भाजपा प्रभारी हैं।
गोडावण
गोडावण या बड़ा भारतीय तिलोर (Great Indian bustard), जिसे गुरायिन भी कहते हैं और जिसका वैज्ञानिक नाम आर्डेओटिस निग्रिसेप्स (Ardeotis nigriceps) है, भारत की शुष्क घासभूमियों और भारत से सटे सीमावर्ती पकिस्तान के चंद क्षेत्रों में मिलने वाली तिलोर (सोहन चिड़िया) की एक जीववैज्ञानिक जाति है। उड़ने वाले पक्षियों में यह सबसे अधिक वजनी पक्षी है। बड़े आकार के कारण यह शुतुरमुर्ग जैसा प्रतीत होता है। यह राजस्थान का राज्य पक्षी है।
यह पक्षी भारत और पाकिस्तान के शुष्क एवं अर्ध-शुष्क घास के मैदानों में पाया जाता है। पहले यह पक्षी भारत में पंजाब, हरियाणा, राजस्थान, उत्तर प्रदेश, मध्य प्रदेश, गुजरात, महाराष्ट्र, कर्नाटक, आंध्र प्रदेश, ओडिशा एवं तमिलनाडु राज्यों के घास के मैदानों में व्यापक रूप से पाया जाता था। किंतु अब यह पक्षी कम जनसंख्या के साथ राजस्थान, गुजरात, महाराष्ट्र, आंध्र प्रदेश, कर्नाटक और संभवतः मध्य प्रदेश राज्यों में पाया जाता है। IUCN की संकटग्रस्त प्रजातियों पर प्रकाशित होने वाली लाल डाटा पुस्तिका में इसे 'गंभीर रूप से संकटग्रस्त' श्रेणी में तथा भारतीय वन्यजीव संरक्षण अधिनियम 1972 की अनुसूची 1 में रखा गया है। इस विशाल पक्षी को बचाने के लिए राजस्थान सरकार ने एक प्रोजेक्ट शुरू किया था। इस प्रोजेक्ट का विज्ञापन "मेरी उड़ान न रोकें" जैसे मार्मिक वाक्यांश से किया गया है। भारत सरकार के वन्यजीव निवास के समन्वित विकास के तहत किये जा रहे 'प्रजाति रिकवरी कार्यक्रम (Species Recovery Programme)' के अंतर्गत चयनित 17 प्रजातियों में गोडावण भी सम्मिलित है।
यह जैसलमेर के मरू उद्यान, सोरसन (बारां) व अजमेर के शोकलिया क्षेत्र में पाया जाता है। यह पक्षी अत्यंत ही शर्मिला है और सघन घास में रहना इसका स्वभाव है। यह पक्षी 'सोन चिरैया', 'सोहन चिडिया' तथा 'शर्मिला पक्षी' के उपनामों से भी प्रसिद्ध है। गोडावण का अस्तित्व वर्तमान में खतरे में है तथा इसकी बहुत ही कम संख्या बची हुई है अर्थात यह प्रजाति विलुप्ति की कगार पर है। राजस्थान में अवस्थित राष्ट्रीय मरु उद्यान में गोडावण की घटती संख्या को बढ़ाने के लिये आगामी प्रजनन काल में सुरक्षा के समुचित प्रबंध किए गए हैं। राष्ट्रीय मरु उद्यान (डेज़र्ट नेशनल पार्क) 3162 वर्ग किमी. में फैले इस पार्क में बाड़मेर के 53 और जैसलमेर के 35 गाँव शामिल हैं। क्षेत्रफल की दृष्टि से यह राजस्थान का सबसे बड़ा अभयारण्य है। इसकी स्थापना वन्यजीव संरक्षण अधिनियम, 1972 के अर्न्तगत वर्ष 1980-81 में की गई थी। राजस्थान में सर्वाधिक संख्या में गोडावण पक्षी इसी उद्यान में पाए जाते हैं। इसलिये इस अभयारण्य क्षेत्र को गोडावण की शरणस्थली भी कहा जाता है।
यह सर्वाहारी पक्षी है। इसकी खाद्य आदतों में गेहूँ, ज्वार, बाजरा आदि अनाजों का भक्षण करना शामिल है किंतु इसका प्रमुख खाद्य टिड्डे आदि कीट है। यह साँप, छिपकली, बिच्छू आदि भी खाता है। यह पक्षी बेर के फल भी पसंद करता है।
वैद्युत परिष्करण
वैद्युत परिष्करण (electrorefining) विद्युतधातुकर्म की एक विधि है जिससे उत्तम तथा उच्च कोटि की शुद्धता की धातु प्राप्त की जाती है। जिस धातु को शुद्ध करना होता है, उसे लवणीय अथवा अम्लीय विलयन में उपयुक्त आकार का ऐनोड, तथा उसी की शुद्ध निक्षिप्त धातु का कैथोड बनाकर लटका देते हैं। विद्युत्‌-अपघटन द्वारा बहुत ही शुद्ध धातु कैथोड पर लेप के रूप में प्राप्त हो जाती है। बहुमूल्य धातुओं की अशुद्ध ऐनोड से उपलब्धि, साधारण वैद्युत्परिष्करण कला में, एक महत्वपूर्ण गौण परिष्करण है। बहुधा ताँबा, विस्मथ, सोना, चाँदी, सीसा और राँगा जलीय विलयन विद्युत्‌ अपघटन से शुद्ध किए जाते हैं।
वैद्युत अभिरूपण
वैद्युत अभिरूपण (Electroforming) विद्युतधातुकर्म की एक प्रक्रिया है जिसके द्वारा धातु के पतली-पतली वस्तुएँ बनायी जाती हैं। इस विधि में किसी आधार (जिसको मैंड्रिल कहते हैं) के ऊपर धातु की एक पतली तह जमा की जाती है और बाद में मैंड्रिल के उससे अलग कर लिया जाता है। यह विद्युत्लेपन से इस मामले में अलग है कि विद्युतलेपन में जिस धातु का लेपन किया जाता है वह आधार से मजबूती से चिपकी रहती है। इसके अलावा वैद्युत अभिरूपण में जो तह जमा की जाती है वह विद्युत्लेपन में जमा की गयी तह की अपेक्षा बहुत मोटी होती है और आधार को हटा लेने पर भी वह अपने स्वरूप में बनी रह सकती है।
हाल के वर्षों में वैद्युत अभिरूपण का उपयोग माइक्रो तथा नैनो-स्केल की धातु की वस्तुएँ बनाने में होने लगा है। यह इसलिए सम्भव हुआ है कि मैंड्रिल के तह को परमाणु-दर-परमाणु पुनर्रचित किया जा सकता है।
टीन वुल्फ़
टीन वुल्फ़ () अमेरिकी अलौकिक, प्रहसन व किशोर नाटक टेलिविज़न शृंखला है। यह शिथिल रूप से इसी नाम से 1985 में बनी फ़िल्म पर आधारित है। जैफ डेविस द्वारा विकसित इस धारावाहिक का प्रसारण जून 5, 2011, को 2011 एमटीवी मूवी अवार्ड्स के ठीक बाद एमटीवी चैनल पर शुरू हुआ। डेविस साथ ही धारावाहिक के कार्यकारी निर्माता के रूप में भी योगदान देते हैं। इसकी कहानी का मुख्य किरदार उच्च विद्यालय छात्र स्कॉट मैकॉल (टायलर पोज़ी) है जिसे एक वेयरवुल्फ़ काट लेता है। स्कॉट एक साधारण विद्यार्थी के रूप में अपना जीवन जीने और अपने वेयरवुल्फ़ होने का रहस्य छिपाने का प्रयास करता है। उसका घनिष्ठ मित्र "स्टाइल्स" स्टिलिनस्की (डिलन ओ 'ब्रायन) उसकी उसके जीवन और शरीर में आए बदलावों से निपटने में मदद करता है। कहानी के आगे बढ़ने पर अन्य किरदार जुड़ते चले जाते हैं।
शृंखला के दूसरा सत्र का प्रीमियर जून 3, 2012, को 2012 एमटीवी मूवी अवार्ड्स के पश्चात हुआ। तीसरे सत्र का प्रीमियर जून 3, 2013, की रात्री 10 बजे हुआ। धारावाहिक को आलोचकों से आम तौर पर सकारात्मक प्रतिक्रिया मिली है जिसमें इसने मेटाक्रिटिक पर 100 में से 61 स्कोर अर्जित किया। शृंखला ने विभन्न पुरुस्कार समारोहों में नामांकन और जीत प्राप्त की है, जिनमें शामिल हैं: टीन च्वाइस पुरस्कार, एल्मा पुरुस्कार, सैटर्न अवार्ड, यंग हॉलीवुड अवार्ड, आदि।
गाम्बेला प्रदेश
गाम्बेला प्रदेश (ጋምቤላ ክልል, Gambela Region) इथियोपिया के ९ जाति-आधारित प्रदेशों का सबसे उत्तरी प्रदेश है। यह पहले प्रदेश-१२ के नाम से जाना जाता था। गाम्बेला क पश्चिमी हिस्सा बारो नदी और अकोबो नदी के बीच स्थित है। इन नदियों के पार दक्षिण सूडान स्थित है। गाम्बेला इथियोपिया का सबसे छोटा प्रदेश है और आर्थिक दृष्टि से भी काफ़ी अविकसित है।
इलेमी त्रिकोण
इलेमी त्रिकोण (Ilemi Triangle) पूर्वी अफ़्रीका का एक विवादित क्षेत्र है। इसकी सीमाओं को लेकर भी कुछ बहस है और इसका क्षेत्रफल १०,३२० और १४,००० वर्ग किमी के बीच अनुमानित किया जाता है। इलेमी त्रिकोण का नाम अनुआक समुदाय के 'इलेमी अकवोन' नामक एक मुखिया पर रखा गया था। दक्षिण सूडान और कीनिया दोनों इसपर सम्प्रभुता का दावा करते हैं हालांकि यह इलाक़ा कीनिया के क़ब्ज़े में है। इथियोपिया इसे औपचारिक रूप से अपना तो नहीं कहता लेकिन उसने समय-समय पर यहाँ सैनिक हस्तक्षेप किया है। भौगोलिक दृष्टि से इलेमी त्रिकोण तुर्काना झील के पश्चिमोत्तरी कोने को छूता है।
रुकवान्ज़ी द्वीप
रुकवान्ज़ी द्वीप () मध्य अफ़्रीका की ऐल्बर्ट झील में स्थित एक द्वीप है। इसपर युगांडा और कांगो लोकतान्त्रिक गणराज्य दोनो अपने सम्प्रभुत्व होने का दावा करते हैं। द्वीप पर लगभग १,००० मछुआरे बसे हुए हैं और इसपर वर्तमान में कांगो लोकतान्त्रिक गणराज्य का नियंत्रण है।
प्रिज़्म (निगरानी कार्यक्रम)
प्रिज़्म () 2007 से संयुक्त राज्य अमेरिका की राष्ट्रीय सुरक्षा एजेंसी (एनएसए) द्वारा संचालित एक गुप्त जन इलेक्ट्रॉनिक निगरानी डेटा खनन कार्यक्रम है। प्रिज़्म डाटा संग्रह के प्रयास के लिए एक सरकारी कोड नाम है जिसे आधिकारिक तौर पर SIGAD US-984XN शीर्षक से जाना जाता है।
बुश प्रशासन के अंतर्गत 2007 में पारित हुए प्रोटेक्ट अमेरिका एक्ट के बाद प्रिज़्म शुरू हुआ। कार्यक्रम का संचालन यूएस फॉरेन इंटेलिजेंस सर्विलेन्स कोर्ट (फ़ीसा कोर्ट) के पर्यवेक्षण के अंतर्गत होता है जो स्वयं 1978 के फॉरेन इंटेलिजेंस सर्विलेन्स एक्ट के तहत स्थापित और अधिकृत किया गया था। इसे छह वर्ष पश्चात एनएसए के तकनीकी ठेकेदार एड्वर्ड स्नोडेन ने लीक किया, जिसने आगाह किया कि जन डेटा संग्रह की सीमा जितनी जनता को पता थी उसकी तुलना में कहीं अधिक थी और इसके साथ ही उसने इन गतिविधियों को "खतरनाक" और "आपराधिक" बताया। ये खुलासे "द गार्डियन" और "द वॉशिंगटन पोस्ट" के द्वारा जून 6, 2013, को प्रकाशित किए गए थे।
दस्तावेज़ जो लीक में शामिल था उसके अनुसार प्रिज़्म "एनएसए विश्लेषणात्मक रिपोर्ट के लिए इस्तेमाल की जाने वाली कच्ची खुफ़िया जानकारी का नंबर एक स्रोत था"। लीक हुई जानकारी उस रहस्योद्घाटन के एक दिन पश्चात सार्वजनिक हुई जिसमें फ़ीसा कोर्ट दूरसंचार कंपनी वेरिज़ोन कम्युनिकेशंस की एक गौण कंपनी को आदेश दिया था कि उसे दैनिक आधार पर अपने सभी ग्राहकों द्वारा की गईं टेलीफ़ोन कॉल के ट्रैकिंग लॉग एनएसए को उपलब्ध कराने पड़ेंगे।
अमेरिकी सरकार के अधिकारियों ने "द गार्डियन" और "वॉशिंगटन पोस्ट" की कहानियों के कुछ पहलुओं को विवादास्पद कहा है और कार्यक्रम का बचाव यह कहते हुआ करा कि वॉरंट के बिना यह घरेलू ठिकानों पर इस्तेमाल नहीं किया जा सकता। उनके अनुसार इसके द्वारा आतंकवादी गतिविधियों को रोकने में सहायता मिली है और इसे संघीय सरकार की कार्यकारी, न्यायिक और विधायी शाखाओं से स्वतंत्र निरीक्षण प्राप्त होते हैं।
गुजरात आयुर्वेद विश्वविद्यालय
गुजरात आयुर्वेद विश्वविद्यालय भारत के गुजरात राज्य के जामनगर में स्थित एक आयुर्वेद विश्वविद्यालय है। भारत और विश्व दोनों में यह अपने तरह का पहला विधिमान्य विश्वविद्यालय है जो केवल आयुर्वेद के अध्ययन एवं अनुसंधान को समर्पित है।
दक्षिणी राष्ट्र, राष्ट्रीयताएँ और जन क्षेत्र
दक्षिणी राष्ट्र, राष्ट्रीयताएँ और जन क्षेत्र () इथियोपिया के ९ जाति-आधारित प्रदेशों में से एक है। इसका गठन १९९४ में भूतपूर्व प्रदेश ७ से प्रदेश ११ तक के विलय से हुआ था। इस प्रदेश की दक्षिणी सीमा कीनिया से लगती है और तुर्काना झील का एक छोटा सा हिस्सा भी इसमें सम्मिलित है। दक्षिणपश्चिम में यह विवादित इलेमी त्रिकोण क्षेत्र से और पश्चिम में दक्षिण सूडान से सरहद रखता है।
सोमाली प्रदेश
सोमाली प्रदेश () इथियोपिया के ९ जाति-आधारित प्रदेशों का सबसे पूर्वी प्रदेश है। २०१३ में लगाए गए अनुमान के अनुसार यहाँ के ९६.२३% लोग सोमाली जाति के हैं और ९५.९% सोमाली भाषा बोलते हैं। इस प्रदेश की उत्तरी और पूर्वी सरहद सोमालिया से लगती है। उत्तर में इसकी सीमा का एक भाग जिबूती से और दक्षिण में कीनिया से भी लगता है।
प्रदेश के अन्दर कुछ गुट इसे इथियोपिया से अलग करके पड़ोसी सोमालिया में विलय करना चाहते हैं। १९७७-१९७८ काल में सोमालिया ने एक स्थानीय सोमाली विद्रोह का समर्थन करते हुए इस प्रदेश में अपने सैनिक प्रवेश करवा दिए जिस से 'ओगादेन युद्ध' छिड़ गया। उस काल में सोवियत संघ और क्यूबा इथियोपिया के मित्रपक्ष में थे और उनकी सहायता से इथियोपिया सोमालिया को खदेड़ने में सफल हो गया। वर्तमान में भी यहाँ कभी-कभी अलगाववादी हिंसा होती रहती है।
अष्टांगसंग्रह
अष्टांगसंग्रह आयुर्वेद का प्रसिद्ध ग्रन्थ है। इसके रचयिता वाग्भट हैं।
इसके आठ भाग (स्थान) हैं-
तरण आदर्श
तरण आदर्श (जन्म 13 जून 1965) एक भारतीय फ़िल्म समीक्षक, पत्रकार, सम्पादक और फ़िल्म विश्लेषक हैं। उन्होंने फ़िल्म निर्माण और लेखन का कार्य भी किया है। वो निर्देशक एवं निर्माता बी॰ के॰ आदर्श के पुत्र हैं। तरण आदर्श ने 15 वर्ष की आयु में "ट्रेड गाइड" जो एक साप्ताहिक बॉक्स-ऑफिस पत्रिका है, के संवाददाता के रूप में अपना करियर आरम्भ किया। 1994 में उन्होंने बॉलीवुड फ़िल्म "हैलो बॉलीवुड" का लेखन और निर्माण का कार्य किया। वर्तमान में वो बॉलीवुड हंगामा के फ़िल्म समीक्षक, फ़िल्म ट्रेड एनालिष्ट के रूप में कार्यरत हैं।
रॉबर्टो बेनिगनी
रॉबर्टो रेमिजियो बेनिगनी, (; जन्म 27 अक्टूबर 1952) एक इतालवी फ़िल्मों और टेलीविजन के अभिनेता, हास्य अभिनेता, पटकथा लेखक और निर्देशक हैं।
सोनी म्यूजिक एंटरटेनमेंट
सोनी म्यूजिक एंटरटेनमेंट ) एक अमेरिकी निगमन कंपनी है जिसकी मातृ कंपनी जापान की सोनी कोर्पोरेशन की सहायक सोनी कारपोरेशन ऑफ़ अमेरिका, संयुक्त राज्य अमेरिका है।
माधवाचार्य की ज्या सारणी
केरलीय गणित सम्प्रदाय के गणितज्ञ तथा खगोलशास्त्री माधवाचार्य ने चौदहवीं शताब्दी में विभिन्न कोणों के ज्या के मानों की एक सारणी निर्मित की थी।  इस सारणी में चौबीस कोणों के ज्या के मान दिए गये हैं। जिन कोणों के ज्या के मान दिए गये हैं वे हैं:
यह सारणी एक संस्कृत श्लोक के रूप में है जिसमें संख्यात्मक मानों को कटपयादि पद्धति का उपयोग करके निरूपित किया गया है।
इससे सम्बन्धित माधव के मूल कार्य प्राप्त नहीं होते हैं किन्तु नीलकण्ठ सोमयाजि (1444–1544) के 'आर्यभटीयभाष्य' तथा शंकर वरियार (सन् 1500-1560) द्वारा रचित तन्त्रसंग्रह की 'युक्तिदीपिका/लघुवृत्ति' नामक टीका में भी हैं।
निम्नांकित श्लोक में माधव की ज्या सारणी दिखायी गयी है। जो चन्द्रकान्त राजू द्वारा लिखित "कल्चरल फाउण्डेशन्स ऑफ मैथमेटिक्स" नामक पुस्तक से लिया गया है।
माधव द्वारा दिए गए मानों को समझने के लिए माना कोई कोण A है। O केन्द्र वाले तथा इकाई त्रिज्या के एक वृत्त की कल्पना कीजिए। माना वृत्त का चाप PQ केन्द्र O पर A कोण बनाता है। Q से OP पर QR लम्ब खींचिए। रेखाखण्ड RQ का मान ही Sin A का मान होगा।
उदाहरण के लिए माना A का मान 22.50° है। sin 22.50° का आधुनिक मान 0.382683432363 है तथा,
तथा
कटपयादि पद्धति में अंकों को उलटे क्रम में लिखा गया है। और 22.50° के संगत जो मान दिया गया है वह है : 70435131.
किसी कोण "A" के लिए, माना
तो
सारणी की प्रत्येक पंक्ति आठ अंक देती है। माना कोण A के संगत अंक (बाएँ से दाहिने की तरफ पढ़िए) इस प्रकार हैं-
तो कटपयादि प्रणाली के अनुसार
निम्नलिखित सारणी में माधवाचार्य के ज्या मानों की शुद्धता की तुलना संगत आधुनिक मानों के साथ की गई है।
नरेन्द्र करमरकर
नरेन्द्र कृष्ण करमरकर (जन्म 1955 ग्वालियर में ) भारत के गणितज्ञ हैं। इन्होने 'करमरमर कलनविधि' विकसित की।
शंकर वर्मन
शंकर वर्मन (1774–1839) भारत के केरलीय गणित सम्प्रदाय के खगोलज्ञ-गणितज्ञ थे। उन्होने १८१९ में सद्रत्नमाला नामक प्रसिद्ध ग्रन्थ की रचना की।
मर्फी रेडियो
मर्फी रेडियो वेलव्यं गार्डन सिटी, इंग्लैण्ड में स्थित रेडियो और टेलीविजन निर्माता कंपनी थी।
इसकी स्थापना 1929 में फ्रैंक मर्फी और ई॰जे॰ पॉवर ने की थी। 1937 में मर्फी ने कंपनी छोड़ दी और दूसरी कंपनी में काम करने चले गये। उनका 65वर्ष की आयु में 1955 निधन हो गया।
इस रेडियो ने भारत में फ़िल्म बर्फी! के कारण खुब नाम कमाया। एक पुराना मर्फी रेडियो अंग्रेज़ी फ़िल्म "लाइफ ऑफ़ पाई" में भी दिखाया गया है।
हरारी प्रदेश
हरारी प्रदेश (ሐረሪ ክልል, Harari Region) इथियोपिया के ९ जाति-आधारित प्रदेशों में से एक है। यह इथियोपिया का सबसे छोटा प्रदेश है और अन्य प्रदेशों की तुलना में नन्हा आकार रखता है और पूरी तरह ओरोमिआ प्रदेश‎ द्वारा घिरा हुआ है। यह हरारी समुदाय की ऐतिहासिक मातृभूमि है। हरारी प्रदेश पहले प्रदेश-१३ के नाम से जाना जाता था।
द नोटबुक (फ़िल्म)
द नोटबुक 2004 में प्रदर्शित व निक कास्सवेतेस द्वारा निर्देशित अमेरिकी प्रेमकहानी नाटक फ़िल्म है। यह एक ऐसी बिमारी पर आधारित कहानी है जिसमें इंसान को भूलने की ऐसी बिमारी हो जाती है कि वह अपने प्रेमी पति को भी भूल जाती है। वह उसे अपनी प्रेम कहानी और उसमें आयी बाधाएँ सुनाता है तो उसे कुछ पलों के लिए अपना पूर्व जीवन याद आता है।
मुहल्ला
मुहल्ला या मोहल्ला () किसी नगर, क़स्बे, या गाँव में ऐसे सीमांकित भौगोलिक क्षेत्र को कहते हैं जहाँ के निवासी एक-दूसरे के निकट रहते हैं और दैनिक रूप से एक-दूसरे के सम्मुख होते हैं। "समाजशास्त्रियों में मोलल्लों की कोई सर्वसम्म्त परिभाषा नहीं है। स्थानीय रूप से मुहल्ले विशेष भौगोलिक क्षेत्र और कार्यात्मक दृष्टि से समाजिक रिश्तों के संजालो के समूह होते हैं। मुहल्ले ऐसी स्थानीय ईकाई होते हैं जहाँ सम्मुख होकर लोग बातचीत और अन्य अंतःक्रियाएँ करते हैं। यह वे निजी स्थान व मौक़े होते हैं जहाँ निवासी साँझे मूल्यों को जारी रखते हैं, युवाओं को सामाजिक धारा से जोड़ते हैं और सामाजिक नियंत्रण बनाए रखते हैं।" आधुनिक भारत के कुछ क्षेत्रों में मुहल्ले के लिए अंग्रेज़ी का कॉलोनी () शब्द भी प्रयोग होने लगा है।
समाजों में लोग अक्सर सबसे अधिक अपने मुहल्लों में ही एक-दूसरे को प्रभावित करते हैं। इसलिए कई देशों और राज्यों में क़ानून, शिक्षा, सामाजिक कार्य, विकास, स्वास्थ्य, विद्युत, जल, कूड़ा और अन्य सेवाएँ मुहल्लों के आधार पर ही उपलब्ध बनाई जाती हैं। कुछ क्षेत्रों में शहरों को औपचारिक रूप से मुहल्लों में बाँटा जाता है:
सिटी लाइट्स
सिटी लाइट्स 1931 में प्रदर्शित चार्ली चैपलिन द्वारा लिखित, निर्देशित और अभिनित अमेरिकी रोमांटिक हास्य फ़िल्म है।
सिंगइन इन द रैन
सिंगइन इन द रैन 1952 की जीन केली और स्टेनली डोनेन द्वारा निर्देशित, जीन केली, डोनाल्ड ओ'कॉनर एवं डेबी रेनॉल्ड्स द्वारा अभिनीत और जीन केली की कोरियोग्राफ़ी (नृत्य) वाली अमेरिकी संगीतमय हास्य फ़िल्म है।
कीत्स
कीत्स (जर्मन: Kiez) बर्लिन और जर्मनी के उत्तरी भाग के कई शहरों के मुहल्लों को कहा जाता है।
मध्यकाल में कई जर्मन समुदाय पूर्व की ओर जाकर पश्चिमी स्लाव लोगों के क्षेत्रों में प्रवेश करके वहाँ बस गए। स्लावों और जर्मैनी लोगों के मिश्रण से जर्मन भाषा में कई स्लावी भाषाओं के शब्द दाख़िल हो गए। इनमें 'ख़ीत्ज़ा' (chyza) भी एक था, जिसका अर्थ 'कुटिया' या 'घर' है। यही शब्द जर्मन बसेरों के साथ लगी स्लावी बस्तियों के लिए प्रयोग होने लगा और धीरे-धीरे इसने 'मुहल्ले' का अर्थ धारण कर लिया।
जर्मनी में कीत्स शब्द औपचारिक रूप से केवल बर्लिन और कुछ अन्य शहरों में होता है। जर्मनी के अन्य भागों में इसका प्रयोग कठबोली (स्लैंग) माना जा सकता है। विश्व के अन्य भागों से जर्मनी में आकर बसने वाले लोगों के मुहल्लों में उनकी पुरानी भाषा से प्रभावित जर्मन बोली को भी कभी-कभी 'कीत्स-जर्मन' या 'कीत्स-डोएच' कहा जाता है।
बेनी एंड जून
बेनी एंड जून 1993 में प्रदर्शित जेरेमिया एस॰ चेचिक द्वारा निर्देशित, मेट्रो-गोल्डव्यन-मायेर द्वारा जारी की गई फ़िल्म है जिसमें दो सनकी व्यक्तियों सैम (जॉनी डेप) और जुनिपर "जून" (मैरी स्टुअर्ट मास्टरसन) के बारे में बताया गया है जो एक दूसरे से मिलते हैं और प्यार करने लगते हैं। एडन क्विन ने भी इसमें अभिनय किया है।
एमीली
एमीली (फ़्रेंच: "Le Fabuleux Destin d'Amélie Poulain") 2001 में प्रदर्शित फ्रांसीसी भाषा की फ़िल्म है रोमांटिक फ़िल्म है। यह एमीली नामक एक लड़की की कहानी है जिसके बचपन से ही कुछ विचलित सी लड़की है। उसके माता-पिता सनकी हैं जिसकी वजह से वह इस प्रकार की लड़की बनती है।
यूनिवर्सल म्यूज़िक समूह
यूनिवर्सल म्यूज़िक समूह () अमेरिका का सबसे बड़ा संगीत समूह है।
हाईबीम रिसर्च
हाईबीम रिसर्च () एक खोज इंजन है जिसपर खोजने के लिए भुगतान करना पड़ता है।
वॉर्ड (प्रशासनिक विभाग)
वॉर्ड (ward) स्थानीय प्रशासन के लिए स्थापित एक छोटा भौगोलिक क्षेत्र होता है जो आमतौर पर किसी मुहल्ले, गली या अन्य भौगोलिक चीज़ पर आधारित होता है। ऑस्ट्रेलिया, कनाडा, न्यू ज़ीलैंड, संयुक्त राज्य अमेरिका, ब्रिटेन, दक्षिण अफ़्रीका, मोनैको और कुछ अन्य क्षेत्रों में यह एक चुनावक्षेत्र भी होता है। भारत में मुम्बई और दिल्ली जैसे नगरों में यह एक प्रशासनिक विभाग होता है।
दूसरा सप्तक
दूसरा सप्तक सात कवियों का संकलन है जिसका संपादन अज्ञेय द्वारा 1949 में तथा प्रकाशन 1951 में भारतीय ज्ञानपीठ से हुआ। दूसरा सप्तक में भवानी प्रसाद मिश्र, शकुन्तला माथुर, हरिनारायण व्यास, शमशेर बहादुर सिंह, नरेश मेहता, रघुवीर सहाय एवं धर्मवीर भारती की रचनाएँ संकलित हैं। [सूत्र :-रघु धर्म के लिए नरेश भवानी सिंह ने शकुन्तला को हर लिया]दूसरा सप्तक के कवियों ने समसामयिक काव्य की प्रवृत्तियों का प्रतिनिधित्व किया और उनका प्रभाव अपने समय के काव्य पर पड़ा। आज भी अनेक काव्यप्रेमियों में इस संग्रह की कविताएँ आधुनिक हिन्दी कविता के उस रचनाशील दौर की स्मृतियाँ जगाएँगी जब भाषा और अनुभव दोनों में नये प्रयोग एक साथ कर सकना ही कवि-कर्म को सार्थक बनाता था। निस्संदेह ये कविताएँ अपने में तृप्तिकर हैं- उनके लिए जिन्हें अब भी कविता पढ़ने का समय है। साथ ही, इस संग्रह की विचारोत्तेजक और विवादास्पद भूमिका को पढ़ना भी अपने में एक ताजा बौद्धिक अनुभव आज भी है।
पुस्तक.अॉग
बी एन आदरकार
बी एन आदरकार 4 मई 1970 में से 15 जून 1970 तक भारतीय रिज़र्व बैंक के नौवें गवर्नर थे। उनका कार्यकाल केवल 42 दिनों का रहा, जो की अमिताभ घोष (20 दिन) के बाद दूसरा सबसे छोटा था। उनका कार्यकाल इतना छोटा इसलिए था क्यूंकि वह एस जगन्नाथन के पदभार सँभालने के पहले केवल अंतरिम रूप से इस पद को भर रहे थे। अपने पूर्ववर्तियों के विपरीत, जो की भारतीय सिविल सेवा से थे, आदरकार एक अर्थशास्त्री थे और भारत सरकार के आर्थिक सलाहकार के कार्यालय में काम किया। इससे पहले वह वाणिज्य एवं उद्योग मंत्रालय में विभिन्न महत्वपूर्ण पदों का कार्यभार संभाल चुके थे। अंतरिम गवर्नर बनने के पूर्व वह रिजर्व बैंक के डिप्टी गवर्नर थे। उनके कार्यकाल में महात्मा गांधी की जन्म शताब्दी के उपलक्ष्य में 24 अगस्त 1970 को 2, 5, 10 और 100 के मूल्यवर्ग के भारतीय नोट, फिर से जारी किये गए थे। इन नोटों पर उनके हस्ताक्षर हैं, जबकि इसके पहले जारी की गयी नोट श्रृंखला पर एल के झा  के हस्ताक्षर हैं।
अम्हारा प्रदेश
अम्हारा प्रदेश (አማራ ክልል, Amhara Region) इथियोपिया के ९ जाति-आधारित प्रदेशों में से एक है। यह पहले प्रदेश-३ के नाम से जाना जाता था।
यह प्रदेश अम्हारा लोगों की मातृभूमि है और वे प्रदेशीय आबादी के ९१% हैं। धार्मिक दृष्टि से २००७ की जनगणना के अनुसार प्रदेश के ८२% लोग ईसाई और १७% मुस्लिम हैं।
अम्हारा प्रदेश के उत्तर में तिग्राय प्रदेश, पूर्व में अफ़ार प्रदेश, दक्षिण में ओरोमिआ प्रदेश, दक्षिणपश्चिम में बेनिशंगुल-गुमुज़ प्रदेश और पश्चिम में सूडान पड़ते हैं। इथियोपिया का सब से बड़ा सरोवर, ताना झील, जो नीली नील नदी का स्रोत भी है, इसी प्रदेश में स्थित है। इस झील के कई द्वीपों पर प्राचीन ईसाई मठ और इथियोपिया के पुराने सम्राटों से सम्बन्धित पुराने निर्माण स्थित हैं। सिमिएन पर्वत शृंखला भी प्रदेश से गुज़रती है और उसके कुछ भूभाग में सिमिएन पर्वत राष्ट्रीय उद्यान स्थापित किया गया है जिसमें इथियोपिया का सबसे बुलंद पहाड़, ४,५५० मीटर ऊँचा रास दशेन, खड़ा है। इस पहाड़ी क्षेत्र में कई जलप्रपात हैं।
तीखुर
तीखुर (वानस्पतिक नाम: "Curcuma angustifolia") हल्दी जाति का एक पादप जिसकी जड़ का सार सफेद चूर्ण के रूप में होता है और खीर, हलुआ आदि बनाने के काम आता है। यह भारतीय उपमहाद्वीप का देशज है। अपने औषधीय गुणों के कारण पश्चिमी जगत में में भी इसकी लोकप्रियता लगातार बढ़ी है। एक विदेशज तीखुर भी आता है जिसे अरारोट कहते हैं।
मिस्री भाषा
मिस्री भाषा मिस्र की सबसे प्राचीन ज्ञात भाषा है और सामी-हामी भाषा-परिवार (अफ़्रो-एशियाई भाषा-परिवार) की एक शाखा है। इसकी लिखाईयाँ ३४०० ईसापूर्व से ज्ञात हैं जिस आधार पर इसे विश्व की सबसे पुरानी लिखित भाषाओं में गिना जाता है। यह प्राचीन मिस्र की सभ्यता की भाषा हुआ करती थी लेकिन मिस्र पर मुस्लिम क़ब्ज़ा होने के बाद धीरे-धीरे अरबी भाषा ने इसका स्थान लेना आरम्भ कर दिया। इसकी वंशज कोप्ती भाषा १७वीं सदी तक कुछ समुदायों में दैनिक प्रयोग की भाषा थी लेकिन वह भी अब अरबी द्वारा हटाई जा चुकी है, हालांकि कोप्ती ईसाई धर्म में यह अभी भी धार्मिक कार्यों के लिए प्रयोग होती है। इसे सहजता से बोलने वाले अब कुछ ही वक्ता बचे हैं। आरम्भ में मिस्री भाषा को मिस्री चित्रलिपि में लिखा जाता था लेकिन बाद में इसे लिखने की अन्य विधियाँ भी अपनाई गई।
ई-बे
ई-बे इंका ("eBay Inc.") संयुक्त राज्य अमेरिका की एक बहुराष्ट्रीय कंपनी है जो इंटरनेट के माध्यम से क्रय-उपभोक्ताओं को विक्रय-उपभोक्ताओं का जाल उपलब्ध कराती है। इसकी स्थापन १९९५ में हुई थी।
हेत्वाभास
भारतीय न्यायदर्शन (तर्कशास्त्र) में हेत्वाभास उस अवस्था को कहते हैं जिसमें वास्तविक हेतु का अभाव होने पर या किसी अवास्तविक असद् हेतु के वर्तमान रहने पर भी वास्तविक हेतु का आभास मिलता या अस्तित्व दिखाई देता है और उसके फल-स्वरूप भ्रम होता या हो सकता हो।
'हेत्वाभास' दो शब्दों 'हेतु' और 'आभास' की सन्धि से बना है। 'आभास' का मतलब है 'जो नहीं है वह दीखना' या 'जो नहीं है वैसा दीखना'। हेतु का आभास तब होता है जब हेतु के पाँचों लक्षणों (पक्षसत्व, सपक्षसत्व, विपक्षासत्व, अवाधितत्व और असत् प्रतिपक्षतव) का अभाव हो।
भारतीय नैयायिकों ने इसके पाँच प्रकारों की चर्चा की है। गौतम ने हेत्वाभास के निम्नलिखित पाँच भेद बताए हैं-
मूंदरू मुदिचू
मूंदरू मुदिचू ( ) 1976 में प्रदर्शित और के॰ बालचन्द्र द्वारा निर्देशित तमिल फ़िल्म है। फ़िल्म में मुख्य भूमिका कमल हसन, रजनीकान्त और श्री देवी ने निभाई है। पूर्ण फ़िल्म इन्हीं तीन लोगों को इर्द्ध-गिर्द्ध घुमती रहती है। यह 1974 में बनी तेलुगू फ़िल्म "ओ सीता कथा" पर आधारित है।फ़िल्म का संगीत एम॰ एस॰ विश्वनाथन द्वारा दिया गया है।
किशनपुरा
किशनपुरा राजस्थान के सीकर जिले में फतेहपुर तहसील का एक छोटा सा गाँव है जो बिरानियाँ ग्राम पंचायत में आता है। यहाँ जाट जाति के पूनिया गोत्र बहूसंख्यक लोग रहते हैं। अन्य भी कई जातियाँ हैं जैसे ढाका, ब्राह्मण, ठाकुर, नाई, सोनी, बलाई इत्यादि।
यहाँ एक उच्च प्राथमिक विद्यालय है और एक पशु उपस्वास्थ्य केंद्र है। गाँव में एक सड़क है जो एक तरफ फतेहपुर शहर को और दूसरी तरफ रतनगढ़ शहर को जोडती है। इस गाँव में 4 मोहल्ले हैं जिनके नाम निम्नवत हैं: गुवाड़, बणी, भैरूजी का मोहल्ला, बांडिया बास आदि।
गाँव में लगभग 200 घर हैं तथा आबादी लगभग 700 है। गाँव के पास ही एक ढाणी है जिसका नाम है " पूनियों की ढाणी "।
गाँव के कई युवा उच्च शिक्षा भी प्राप्त कर रहे हैं जिनमें 2 इंजिनियर (जितेन्द्र सिंह पूनिया और कुलदीप पूनिया) तथा एक डॉक्टर (अमित पूनिया) है। गाँव के अधिकतर लोग खाड़ी देशों में काम करते हैं तथा सरकारी नोकारियों में भी हैं जैसे शिक्षा, सेना, पुलिस और सिविल सर्विसेस।
नखकवकता
नाखूनों के कवक द्वारा संक्रमित होने को नखकवकता या नखदद्रु (Onychomycosis या "tinea unguium") कहते हैं। यह नाखूनों में सबसे अधिक होने वाला रोग है। यह केवल अंगूठे में या इसके अलावा अन्य अंगुलियों की नखों में भी हो सकता है। किन्तु अंगूठों का संक्रमण अपेक्षाकृत अधिक देखा जाता है।
नखकवकता का संक्रमण ६% से ८% वयस्क लोगों में पाया जाता है।
व्याख्यान शास्त्र
व्याख्यान शास्त्र () उस कला को कहते हैं जिसमें लेखकों और वक्ताओं की जानकारी प्रदान करने, भावनाएँ व्यक्त करने और श्रोताओं को भिन्न उद्देश्यों के लिए प्रेरित करने की क्षमता और उसे सुधारने की विधियों का अध्ययन किया जाता है।
इस शास्त्र का प्राचीन यूनान और प्राचीन रोम में बहुत महत्व रहा था और इसका पश्चिमी परम्परा पर गहरा प्रभाव पड़ा है। प्राचीन यूनानी दार्शनिक अरस्तु ने व्याख्यान में श्रोताओं को प्रभावित करने के तीन तत्व बताएँ थे, जिन्हें यूनानी भाषा में 'लोगोस' (, तर्क), 'पेथोस' (, भावनाएँ) और 'ईथोस' (, मूल्य व विश्वास) कहा जाता है। प्राचीन यूनान से लेकर १९वीं शताब्दी के अंत तक पश्चिमी लेखकों और अन्य विद्वानों को विश्वविद्यालयों और अन्य शिक्षा संस्थानों में व्याख्यान शास्त्र की औपचारिक शिक्षा दी जाती थी।
अनुवाचन
अनुवाचन श्रोताओं की उपस्थिति में औपचारिक शैली से किसी कविता, गद्य, भाषण या अन्य लिखाई के पाठ करने की क्रिया होती है। अक्सर यह पाठ सामग्री का स्मरण करके बिना किसी साहयता के किया जाता है, हालांकि लिखित सामग्री भी प्रयोग की जा सकती है। विश्व की कई सांस्कृतिक परम्पराओं में अनुवाचन का महत्व है। धार्मिक व अन्य सन्दर्भों में यह अक्सर एक नियमबद्ध कला भी होती है जिसमें उच्चारण इत्यादि पर बहुत ध्यान दिया जाता है।
अनुलाप
अनुलाप () तर्क में कथनों की ऐसी शृंखला को कहते हैं जिसमें कथनों में एक ही अर्थ दोहराकर या फिर पूर्णतः विपरीत अर्थ रखकर ऐसे तर्क की कृति की गई हो जिसे झुठलाना असम्भव हो लेकिन जिसमें कोई भी अर्थपूर्ण जानकारी प्रस्तुत न की गई हो। उदाहरण के लिए 'दुर्भाग्यवश, घातक दुर्घटना में वह मारा गया' एक अनुलाप है क्योंकि 'घातक दुर्घटना' की परिभाषा में 'जान खोने' का अर्थ पहले से ही निहित है।
पुष्पोद्भिद
पुष्पोद्भिद या फेनेरोगैम (Phanerogams या spermatophytes) वे पादप हैं जो बीज पैदा करते हैं।
पुष्पोद्भिद में दो बड़े वर्ग हैं :
डिरे डावा
डिरे डावा () इथियोपिया का दूसरा सबसे बड़ा शहर है (राजधानी अदिस अबाबा के बाद)। इथियोपिया की प्रशासनिक प्रणाली में डिरे डावा और अदिस अबाबा उस देश के दो औपचारिक रूप से नामांकित अधिकृत नगर भी हैं।
डिरे डावा इथियोपिया के पूर्वी भाग में देचातू नदी के किनारे बसा हुआ है। यह नदी साल में कुछ महीने सूखी होती है लेकिन कभी-कभी इसमें बाढ़ आने से शहर में लोगों की मृत्यु भी हो चुकी हैं। देचातू नदी नगर को दो भागों में बाँटती है जो इथियोपिया की प्रशासनिक प्रणाली में दो अलग वोरेडाओं (ज़िलों) का दर्जा रखते हैं। नदी के पूर्व और दक्षिण में 'मेगाला' नामक पुराना शहर है और नदी के उत्तर और पश्चिम में 'केज़ीरा' नामक नया शहर है।
डिरे डावा व्यापारिक और आर्थिक दृष्टि से महत्वपूर्ण है और देश का एकमात्र रेलमार्ग इसे पूर्व में स्थित जिबूती से जोड़ता है। यह कभी पश्चिम में राजधानी अदिस अबाबा तक जाया करता था लेकिन वहाँ तक पटरी बिछी होने के बावजूद अदिस अबाबा से डिरे डावा के रास्ते पर अब रेल सेवा उपलब्ध नहीं है। इस शहर की स्थापना भी १९०२ में तब हुई जब यहाँ रेल पहुँची। डिरे डावा एक औद्योगिक केन्द्र है और यहाँ कई महत्वपूर्ण बाज़ार व मंडियाँ हैं। शहर से ४० किमी की दूरी पर हरामाया विश्वविद्यालय है जो १९५४ में स्थपित हुआ था और इथियोपिया के सबसे विश्वविद्यालयों में से एक है।
ली फ़ाक
ली फाक (Lee Falk ; (28 अप्रैल, 1911 -- 13 मार्च, 1999) अमेरिका के लेखक, थियेटर के निदेशक तथा लोकप्रिय कॉमिक शृंखलाओं के रचयिता थे।
ली फ़ाक का जन्म अमेरिका के मिसौरी राज्य के सेन्ट लुईस में हुआ था जहाँ उसका बचपन और जवानी बीती उसके पिता बेन्जामिन ग्रास तथा माता इलिनार अलिना थीं जिनका नाम वेताल तथा मैनड्रेक की कहानियों में आया है वे यहूदी धर्मावलम्बी थे बचपन में ही उसके पिता का स्वर्गवास हो गया था कुछ समय के बाद उसकी माँ ने अलबर्ट फ़ाक एप्सटाईन से विवाह कर लिया जो उसके वौसके भाई लेसिली के पितृतुल्य साबित हुए कालेज छोड़ने के बाद ली फ़ाक ने अपना नाम बदल लिया और अपने सौतेले पिता का उपनाम धारण कर लिया किन्तु अपने बचपन के निकनेम ली को अपना नाम बना लिया वैसे उसका असली नाम लियोन हरिसन ग्रास था।
ली फ़ाक ने तीन बार विवाह किया। पहली पत्नी लुईस कानासेरिफ़ से एक पुत्री वैलेरी, दूसरी पत्नी कन्सटान्स मूरहेड से एक पुत्र कोनले तथा पुत्री डियाने हुए तीसरी पत्नी एलिजाबेथ मोक्सले थी जिसने उसके आखिरी दिनों के लेखन मेंसहायता की थी वस्तुतः उसने ली फ़ाक की मृत्यु के बाद वेताल की कथा को पूरा किया था  ली फ़ाक की मृत्यु हृदयाघात से १९९९ मेंहुई असप्ताल में उसने आक्सीजन मास्क हटाकर भी कहानी लिखाता रहा था।
वेताल नाम के नकाबपोश कामिक पात्र का रचयिता ली फ़ाक Le है जिसने विश्व प्रसिद्ध जादूगर मैनड्रेक कामिक पात्र की रचना की है वेताल अफ़्रीका के काल्पनिक बेन्गाला नामक स्थान पर खोपड़ीनुमा गुफा मे रहकर अपराधियों के विरुद्ध कार्यवाही करता है। उसकी खोपड़ी वाली अँगूठी निशान अपराधियों में भय उत्पन्न कर देता है।
अपराधियों से लड़ने वालो की श्रंखला में२१ पीढी वाले वेताल की कहानी १५३६ से आरम्भ होती है ब्रिटिश नाविक क्रिस्टॊफ़र वाकर के पिता समुद्री डाकुओं के हमले में मारे जाते हैं। क्रिस्टोफ़र वाकर अपने पिता के हत्यारे की खोपड़ी पर बुराई सेलड़ने की शपथ लेता है। एक के बाद एक २१ पीढियों तक नकाब धारण करने के कारण लोग है उसे चलता फ़िरता भूत मानने लगते हैं, आदमी है जो मर नहीं सकता, पूरब के अन्धेरों का संरक्षक आदि।
परवेज़ रसूल
परवेज़ ग़ुलाम रसूल ज़रगर (जन्म : २३ फ़रवरी १९८९) एक भारतीय क्रिकेट खिलाड़ी हैं। वे घरेलू क्रिकेट में जम्मू और कश्मीर के लिए एक हरफ़नमौला के तौर पर खेलते हैं। रसूल दाहिने हाथ से ऑफ ब्रेक गेंदबाजी और दाहिने हाथ से ही बल्लेबाजी करते हैं। २0१४ में बांग्लादेश के खिलाफ खेलने के साथ ही वे भारत के लिए अंतर्राष्ट्रीय मैच खेलने वाले जम्मू कश्मीर के पहले क्रिकेटर बने। २0१२-१३ के अच्छे रणजी सत्र के बाद, इंग्लैण्ड के खिलाफ ६ जनवरी २0१३ को खेले जाने वाले एक दिवसीय अभ्यास मैच के लिए, रसूल को भारत ए टीम में शामिल कर लिया गया। इस प्रकार रसूल कश्मीर घाटी के पहले क्रिकेट खिलाड़ी बन गये जिनका चयन भारत ए टीम के लिए किया गया। वे कश्मीर के अनन्तनाग जिले में बिजबेहरा के निवासी हैं। जम्मू और कश्मीर के लिए जूनियर क्रिकेट में खेलने से पहले रसूल ने अपने कोच अब्दुल क़यूम से यहीं पर क्रिकेट की आरंभिक शिक्षा ली। रसूल के पिता (ग़ुलाम रसूल ज़रगर) और भाई (आसिफ़ ग़ुलाम रसूल ज़रगर) भी क्रिकेट खिलाड़ी रहे हैं। उनके भाई आसिफ रणजी ट्रॉफी भी खेल चुके हैं। फरवरी २0१३ में परवेज़ रसूल तब सुर्खियों में आये जब उन्होंने बोर्ड अध्यक्ष एकादश के लिए खेलते हुए मेहमान ऑस्ट्रेलिया के खिलाफ पहले अभ्यास मैच की एक पारी में ७ विकेट चटकाये। रसूल द्वारा प्राप्त किये गये विकेटों में नियमित टेस्ट ओपनर एड कोवन, कार्यवाहक कप्तान और विकेटकीपर मैथ्यू वेड और हरफनमौला स्टीव स्मिथ जैसे बल्लेबाज शामिल थे। इसके बाद रसूल को आईपीएल में पुणे वार्रिएर्स टीम की तरफ से खेलने का मौका मिला और वो आइपीएल खेलने वाले जम्मू कश्मीर के पहले क्रिकेटर बन गए। रसूल को १५ जून 20१४ को भारतीय टीम के बांग्लादेश दौरे में भारत के लिए अन्तराष्ट्रीय मैच खेलने का मौका मिला और इसी के साथ वह भारत की तरफ से खेलने वाले जम्मू कश्मीर के पहले क्रिकेटर बन गए। इस दौरे में उन्हें केवल एक मैच ही खेलने को मिला जिसमे उन्होंने १० ओवरों में ६० रन देकर २ विकेट हासिल किये। उन्हें वर्ल्ड कप में लिए भारतीय टीम के ३० संभावितो की सूची में भी शामिल किया गया था परन्तु अंतिम १५ में वह जगह नहीं बना पाए।
जिम्बाब्वे दौरे पर राष्ट्रीय टीम में शामिल रसूल को एक भी मैच खेलने का मौका नहीं मिला। ४-0 से आगे चल रही टीम में जब अंतिम मैच के लिए भी रसूल शामिल नहीं किये गये तो टीम प्रबंधन के फैसले पर उनके प्रशंसकों ने हैरानी जतायी। जम्मू और कश्मीर के मुख्यमंत्री उमर अब्दुल्ला के साथ मानव संसाधन और विकास राज्य मंत्री शशि थरूर ने रसूल को नज़रअंदाज़ किये जाने की आलोचना की। हालांकि टीम प्रबंधन और कप्तान ने इस चयन के पीछे किसी दुर्भावना से इनकार किया।
अगस्त २0१३ में भारत 'ए' टीम के दक्षिण अफ्रीकी दौरे के लिए परवेज़ रसूल का चयन किया गया। जिम्बाब्वे में रसूल को मौका न दिये जाने पर टिप्पणी करने वाले उमर अब्दुल्ला ने इस चयन को एक नया अवसर माना और उम्मीद जतायी कि रसूल दक्षिण अफ्रीका में बेहतर प्रदर्शन करेंगे। दक्षिण अफ्रीका 'ए' के खिलाफ दूसरे मैच में मौका मिलने पर रसूल ने ६ ओवरों में ४७ रन देकर २ विकेट हासिल किया। दूसरे लीग मैच में पदार्पण के बाद रसूल ने शृंखला के सभी लीग मैचों के साथ फाइनल में भी अंतिम एकादश में अपनी जगह बनायी। प्रिटोरिया में ऑस्ट्रेलिया 'ए' के खिलाफ खेले गये फाइनल मैच में रसूल ने बल्लेबाजी करते हुए ५ रन बनाये और गेंदबाजी के दौरान १0 ओवरों में ३0 रन देकर १ विकेट हासिल किया।
१५ जून २०१५ को भारतीय टीम के बांग्लादेश दौरे के अंतिम मैच में खेलकर रसूल भारत की तरफ से खेलने वाले जम्मू कश्मीर के पहले क्रिकेटर बने। इस मैच में उन्होंने ६० रन देकर २ विकेट हासिल किये।
आईएनएस सिंधुरक्षक
आईएनएस सिंधुरक्षक (एस६३) भारतीय नौसेना की सिंधुघोष वर्ग की दस डीजल-विद्युत पनडुब्बियों में से एक थी। 4 जून 2010 को भारतीय रक्षा मंत्रालय और ज़्वेजदोच्का शिपयार्ड के मध्य पनडुब्बी के उन्नयन और जीर्णोद्धार के लिए अमेरिकी $8 करोड़ ($80 मिलियन) का समझौता हुआ था। पनडुब्बी ने दो आग की घटनाओं का सामना किया था, प्रथम लघु घटना 2010 में और द्वितीय 14 अगस्त 2013 को मुम्बई के नौसेनिक डॉकयार्ड में हुई जिसमें यह डुब गयी।
सिंधुरक्षक श्रेणी की इस डीज़ल-इलेक्ट्रिक पनडुब्बी को रूस में बनाया गया था और 24 दिसम्बर 1997 को भारतीय नौसेना में शामिल किया गया था।
आईएनएस सिंधुरक्षक के बैट्री कम्पार्टमेंट में फरवरी 2010 में आग लगी थी जिसमें एक नौसैनिक मारा गया था। तब यह पनडुब्बी विशाखापत्तनम में नौसेना गोदी में तैनात थी। यह दुर्घटना बैटरी बॉक्स में विस्फोट के कारण हुई थी। 1980 के दशक की शुरुआत में हुए समझौते के तहत भारत 2300 टन की पनडुब्बी रूस से लाया था और इसे 1997 में परिचालन में शामिल किया था।
14 अगस्त 2013 को पनडुब्बी में पहले छोटा धमाका हुआ और फिर एक बड़ा धमाका हुआ। धमाकों से हुई क्षति के कारण पनडुब्बी में पानी भर गया, इससे पनडुब्बी एक तरफ झुक गई। पनडुब्बी की बैटरी चार्ज की जा रही थी जिस दौरान धमाका हुआ था। परिणामस्वरूप बैटरी में आग लग गई। देखते ही देखते आग तेजी से बढ़ी और बाद में पनडुब्बी में जोरदार धमाका हुआ। देश की सबसे बेहतरीन पनडुब्बी आईएनएस सिंधुरक्षक पूरी तरह से ऑपरेशनल थी। समंदर की निगेहबानी के लिए पैट्रॉल पर जाने वाली थी। ये हादसा उस वक्त हुआ जब ये नेवल डॉकयार्ड में खड़ी थी। विस्फोट होने के बाद आग लगने के बाद पनडुब्बी डूब गई।
घटना के समय पनडुब्बी पर 18 नौसैनिक सवार थे इनमें से तीन अधिकारी व 15 सेलर थे। हादसे के तुरंत बाद 16 दमकलों को भेजा गया और लगभग तीन घण्टे बाद आग पर काबू पाया गया। लेकिन तब तक पनडुव्बी लगभग स्वाहा होकर डूब चुकी थी और उसका कुछ ही हिस्सा पानी की सतह पर दिख रहा था।
बाबा कांशीराम
बाबा कांशीराम( पहाड़ी गांधी) (11 जुलाई 1882 – 15 अक्टूबर 1943)) भारत के स्वतंत्रता सेनानी तथा क्रांतिकारी साहित्यकार थे। उन्होंने काव्य से सामाजिक, धार्मिक, राजनीतिक, आर्थिक व सांस्कृतिक शोषण के खिलाफ आवाज उठाई थी। उन्हें 'पहाड़ी गांधी' के नाम से जाना जाता है। उन्होंने जनसाधारण की भाषा में चेतना का संदेश दिया। बाबा कांशी राम की रचनाओं में जनजागरण की प्रमुख धाराओं के अतिरिक्त छुआछूत उन्मूलन, हरिजन प्रेम, धर्म के प्रति आस्था, विश्वबंधुत्व व मानव धर्म के दर्शन होते हैं। बाबा कांशी राम ने अंग्रेज शासकों के विरुद्ध विद्रोह के गीतों के साथ आम जनता के दुख दर्द को भी कविताओं में व्यक्त किया गया।
बाबा कांशीराम जी का जन्म हिमाचल प्रदेश के जिला कागंडा के डाडा सीबा में हुआ था। सात वर्ष की आयु में उनका विवाह सरस्वती देवी से हुआ। किन्तु उन्होने शिक्षा नहीं छोड़ी और अपने गाँवं में ही अपनी पूरी शिक्षा ली। कुछ ही दिनों बाद उनके माता-पिता का भी देहान्त हो गया। इसके बाद काम की तलाश में वे लाहौर आ गए। यहीँ उनकी भेंट लाला लाजपत राय, लाला हरदयाल, सरदार अजित सिंह, तथा मौलवी बर्कतुल्ला जैसे क्रान्तिकारियों से हुई।
लिगो (LIGO)
लिगो (लाइगो) (LIGO / Laser Interferometer Gravitational-Wave Observatory) भौतिकी का एक विशाल प्रयोग है जिसका उद्देश्य गुरुत्वीय तरंगों का सीधे पता लगाना है। यह एमआईटी, काल्तेक तथा बहुत से अन्य संस्थानों का सम्मिलित परियोजना है। यह अमेरिका के नेशनल साइंस फाउण्डेशन (NSF) द्वारा प्रायोजित है।
इस प्रयोग में सन् 2002 में प्रेक्षण आरम्भ हुए तथा 2010 में समाप्त हुए। किन्तु असंदिग्ध रूप से गुरुत्वीय तरंग का पता नहीं चल पाया है। पहले लगे हुए संसूचकों (detectors) को हटाकर उन्नत संसूचक लगाए जा रहे हैं। 2014 के पहले यह प्रयोग पुनः शुरू होने की सम्भावना है।
असम गण परिषद
असम गण परिषद (अगप) असम की क्षेत्रीय राजनैतिक पार्टी है। अगप ऐतिहासिक असम समझौते के बाद बनी। चुनाव के बाद इसके अध्यक्ष प्रफुल्ल कुमार महन्त राज्य के मुख्यमंत्री बने। अगप असम में १९८५ -१९८९ तथा १९९६-२००१ तक सत्ता में भी रही। वर्त्तमान असम गण परिषद असम मैं भाजपा के साथ मिलकर सरकार मैं हैं ।
इस पार्टी के लोक सभा व राज्यसभा में १-१ सांसद है। पंद्रहवी लोक सभा में पार्टी के सांसद जोसेफ टोपो तेजपुर लोकसभा क्षेत्र से सांसद चुने गए है जबकि राज्यसभा में पार्टी का प्रतिनिधित्व बिरेन्द्र प्रसाद बैश्य करते है।
अगप अखिल असम छात्र संघ के ६ वर्ष लंबे बंगलादेशी घुसपैठियों के खिलाफ चलाये गए असम आन्दोलन की देन है। आन्दोलन के फलस्वरूप राजीव गाँधी तथा अखिल असम छात्र संघ के बीच एतेहासिक असम समझौता हुआ। आन्दोलन के फलस्वरूप १९८३ के विवादित असम विधानसभा चुनाव से बनी हितेश्वर सैकिया की कांग्रेस की सरकार गिर गयी।
अगप ने दिसंबर १९८५ में हुए विधानसभा चुनाव में १२६ में से ६७ सीटे तथा लोकसभा की १४ में से ७ सीटे जीती।
गुरुत्वीय तरंग
भौतिकी में दिक्काल के वक्रता की उर्मिकाओं को गुरुत्वीय तरंग (gravitational waves) कहते हैं। ये उर्मिकाएँ तरंग की तरह स्रोत से बाहर की तरफ गमन करतीं हैं। अलबर्ट आइंस्टाइन ने वर्ष १९१६ में अपने सामान्य आपेक्षिकता सिद्धान्त के आधार पर इनके अस्तित्व की भविष्यवाणी की थी। ११ फरवरी २०१६ को अमेरिका में वाशिंगटन, जर्मनी में हनोवर और कुछ अन्य देशों के शहरों में एक साथ यह घोषणा की गई कि ब्रह्मांड में गुरुत्वीय तरंगों के अस्तित्व का सीधा प्रमाण मिल गया है। खगोलविदों का मानना है कि गुरुत्वीय तरंगों की पुष्टि हो जाने के बाद अब ब्रह्मांड की उत्पत्ति के कुछ और रहस्यों पर से पर्दा उठ सकता है।
गुरुत्वीय तरंगों का संसूचन (detection) आसान नहीं है क्योंकि जब वे पृथ्वी पर पहुँचती हैं तब उनका आयाम बहुत कम होता है और विकृति की मात्रा लगभग 10 होती है जो मापन की दृष्टि से बहुत ही कम है। इसलिये इस काम के लिये अत्यन्त सुग्राही (sensitive) संसूचक चाहिये। अन्य स्रोतों से मिलने वाले संकेत (रव / noise) इस कार्य में बहुत बाधक होते हैं। अनुमानतः गुरुत्वीय तरंगों की आवृत्ति 10 Hz से 10 Hz होती है।
सिद्धांततः हर ऐसी वस्तु जो त्वरित हो रही हो, गुरुत्वीय तरंग पैदा करती है। किन्तु कम द्रव्यमान एवं कम त्वरण वाली वस्तुओं से उत्पन्न गुरुत्वीय तरंग इतनी क्षीण होती है कि उन्हें मापना (डिटेक्ट करना) बहुत कठिन है। कोई वस्तु जितनी अधिक द्रव्यशाली होगी और उसका त्वरण जितना अधिक होगा, वह उतना ही अधिक शक्तिसाली गुरत्वीय तरंगे भी पैदा करेगी।उदाहरण के लिये, ब्रह्मांड में ये गुरुत्वीय तरंगें तब पैदा होती हैं जब कोई बहुत भारी-भरकम आकाशीय पिंड (जैसा तारा) अपने जीवन अन्तिम अवस्था में तेजी से बढ़ने लगती है और उनमें विस्फोट होता है। इसी तरह, जब दो विराटकाय कृष्ण विवर (ब्लैक होल) एक-दूसरे को खींचते हुए आपस में टकरा कर एक हो जाते हैं तब भी शक्तिशाली गुरुत्वीय तरंगें पैदा होतीं हैं। तारों में विस्फोट या कृष्ण विवरों के बीच टकराव के समय पैदा होने वाली गुरुत्वीय तरंगें इतनी प्रबल होतीं हैं कि उन्हें करोड़ों प्रकाशवर्ष दूर स्थित पृथ्वी पर भी उन्हें मापा (डिटेक्ट किया) जा सकता है।
गुरुत्वाकर्षी तरंगों की खोज की महत्वपूर्ण परियोजना में भारतीय वैज्ञानिकों ने डाटा विश्लेषण सहित अत्यंत महत्वपूर्ण भूमिका निभायी। प्लाज्मा अनुसंधान संस्थान गांधीनगर, इंटर यूनिवर्सिटी सेंटर फॉर एस्ट्रोनामी एंड एस्ट्रोफिजिक्स (आईयूसीएए) पुणे और राजा रामन्ना प्रगत प्रौद्योगिकी केन्द्र इंदौर सहित कई संस्थान इस परियोजना से जुड़े थे।
चटगाँव (शहर)
चटगाँव या चटगांव (बांग्ला: চট্টগ্রাম चट्टोग्राम), बांग्लादेश का एक प्रमुख बंदरगाह और दूसरा सबसे बड़ा शहर है। चटगांव एक गहरे पानी का प्राकृतिक बंदरगाह है। बंगाल की खाड़ी के पूर्वी तट और कर्णफुली नदी के मुहाने पर स्थित यह शहर, देश के दक्षिणी विभाग में पड़ता है। 2011 में इसकी अनुमानित जनसंख्या 65 लाख से अधिक थी। दक्षिण एशिया में यह वाणिज्य, उद्योग और जहाजरानी (शिपिंग) का एक प्रमुख केंद्र है। यह दुनिया के सबसे तेजी से विकसित होते महानगरों में से भी एक है।
सदियों से चटगाँव के इस प्राचीन प्राकृतिक बंदरगाह ने बंगाल और बंगाल की खाड़ी के प्रमुख व्यापारिक केंद्रों के लिए एक प्रवेश द्वार का कार्य किया है। इस बंदरगाह ने मध्य पूर्व, दक्षिण पूर्व एशिया, यूरोप और चीन के व्यापारियों को आकर्षित किया है। अरब अन्वेषक इब्न-बतूता, वेनिस के व्यापारी निकोलो डे' कोंटी और चीनी एडमिरल झेंग ही समेत कई ऐतिहासिक यात्री इस बंदरगाह से होकर गुजरे हैं। 16 वीं सदी के पुर्तगाली साम्राज्य में इसे पोर्टो ग्रांडे डी बेंगाला के नाम से जाना जाता था। ब्रिटिश ईस्ट इंडिया कंपनी ने बंगाल के अंतिम स्वतंत्र नवाब को हराने के बाद 1760 में बंदरगाह का नियंत्रण प्राप्त किया। 19 वीं सदी में ब्रिटिश राज के तहत, आधुनिक चटगाँव बंदरगाह के विकास के लिए असम-बंगाल रेलवे का निर्माण किया गया। द्वितीय विश्व युद्ध में बर्मा अभियान के दौरान यह मित्र देशों की सेना के लिए एक महत्वपूर्ण आधार बना। 1947 में ब्रिटिश भारत के विभाजन के बाद, चटगाँव पूर्वी पाकिस्तान का हिस्सा बन गया। 1971 में बांग्लादेश मुक्ति युद्ध की शुरुआत में बांग्लादेश की स्वतंत्रता की घोषणा चटगाँव से की गयी।
वक्रता त्रिज्या
किसी वक्र के किसी बिन्दु पर एक चाप की कल्पना की जाय जो उस बिन्दु पर उस वक्र के सबसे सन्निकट निरूपण करे तो इस चाप की त्रिज्या को वक्रता त्रिज्या formula_1 कहते हैं। यह वक्रता formula_2 का व्युत्क्रम होता है।
जहाँ formula_4 उस बिन्दु पर चाप की लम्बाई है, formula_5 स्पर्शरेखीय कोण है।
यदि दिए हुए वक्र का समीकरण, कार्तीय निर्देशांकों में formula_6 हो तो, निम्नलिखित सूत्र द्वारा वक्रता त्रिज्या की गणना की जा सकती है।
यदि वक्र का समीकरण प्राचल निर्देशांक (पैरामेट्रिक निर्देशांक में) दिया हो, अर्थात् formula_8, वक्रता त्रिज्या निम्नलिखित सूत्र से निकाल सकते हैं: जहाँ formula_10.
कर्णफुली नदी
कर्णफुली नदी (बांग्ला: কর্ণফুলি कोर्णोफूली), चटगाँव और चटगाँव पर्वतीय क्षेत्र की सबसे बड़ी और सबसे महत्वपूर्ण नदी है। यह बांग्लादेश के दक्षिण पूर्वी हिस्से में बहती है। इसका उद्गम भारत के राज्य, मिजोरम, के लुशाई पर्वतों से होता है। इस नदी की चौड़ाई 667 मीटर (2,188 फुट) है और लम्बाई 270 किलोमीटर (170 मील) है। यह चटगाँव पर्वतीय क्षेत्र से होकर बहती है और अंतत: इसका विसर्जन बंगाल की खाड़ी में होता है। 1960 के दशक में कप्ताई क्षेत्र में कर्णफुली नदी पर एक बड़ा पनबिजली संयंत्र लगाया गया था। नदी के मुहाने पर बांग्लादेश का एक प्रमुख बंदरगाह चटगाँव बंदरगाह स्थित है।
प्राचलिक समीकरण
जब किसी वक्र के समीकरण को इस प्रकार लिखा जाय कि वक्र पर स्थित बिन्दु के x, y तथा z निर्देशांक किसी अन्य चर t के फलन के रूप में व्यक्त हों तो ऐसे समीकरण को प्राचलिक समीकरण (parametric equation) कहते हैं तथा t को प्राचल (parameter) कहलाता है। जब प्राचल किसी कोण को निरूपित करता हो तो प्रायः प्राचल के रूप में θ का प्रयोग किया जाता है।
उदाहरण के लिए,
एक वृत्त का समीकरण है जिसका केन्द्र (०, ०) पर है एवं त्रिज्या १ है।
प्राचलिक समीकरण वास्तव में एक समीकरण न होकर कई समीकरणों का समुच्चय होता है। किसी भी सरल रेखा या वक्र को प्राचलिक समीकरण के रूप में लिखा जा सकता है। यह भी उल्लेखनीय है कि प्राच
का चुनाव विभिन्न तरह से किया जा सकता है और ऐसे प्राचल का चुनाव करना अच्छा रहता है जिससे समीकरणों का स्वरूप सरल दिखे तथा गणना करने में आसानी हो।
कई जगह ये प्राचल वास्तव में कोई वास्तविक भौतिक राशि होते हैं। उदाहरण के लिए किसी गतिमान पिण्ड की स्थिति, विस्थापन, वेग, त्वरण आदि को समय t के फलन के रूप में अभिव्यक्त किया जाय तो किसी भी समय पर इनकी गणना करना अत्यन्त सरल एवं सुविधाजनक होगा।
कार्तीय निर्देशांकों में सरल रेखा का सामान्य समीकरण यह है: यही सरल रेखा प्राचलिक समीकरणों के रूप में निम्नलिखित है: तथा प्राचल "t" का मान निम्नलिखित है: formula_5 (formula_6 e formula_7)
परवलय का समीकरण formula_8 प्राचलिक रूप में निमनवत लिखा जा सकता है:
मूल पर केन्द्र तथा "r" त्रिज्या वाले वृत्त (formula_11) का प्राचलिक समीकरण है:
दीर्घवृत्त का प्राचलिक समीकरण: जहाँ formula_16 प्राचल की सीमाएँ हैं।
कुछ ज्यामितीय वक्र ऐसे हैं जिनको कार्तीय निर्देशांकों में अभिव्यक्त करना बहुत कठिन है किन्तु प्राचलिक समीकरणों के रूप में बड़ी सरलता से अभिव्यक्त हो जाते हैं: तथा formula_20, formula_21 यह त्रिबीमीय हेलिक्स (three dimensional helix) का प्राचलिक समीकरण है जिसकी त्रिज्या "a" है तथा प्रत्येक चक्र में 2π"b" इकाई z-दिशा में आगे बढ़ता है।
इसी तरह, R दीर्घ त्रिज्या तथा r लघुत्रिज्या वाले टोरस को निम्नलिखित प्राचलिक समीकरणों द्वारा सरलता से अभिव्यक्त किया जा सकता है:
तथा formula_25 formula_26
इसके लिए प्राचल का विलोपन करना पड़ता है।
विलोपन सिद्धान्त
बीजगणित तथा बीजीय ज्यामिति में उन कलनविधियों को विलोपन सिद्धान्त (elimination theory) या केवल 'विलोपन' कहते हैं जो अनेकों चरों से युक्त समीकरणों में से एक या अधिक चरों को हटाने (विलुप्त करने) के लिए प्रयुक्त होती हैं।
आजकल रैखिक युगपत समीकरणों से चरों के विलोपन के लिए प्रायः गाउस का विलोपन प्रयुक्त होता है। इसी के उपयोग से इन समीकरणों का हल निकाला जाता है, न कि क्रैमर के नियम द्वारा।
निम्नलिखित दो समीकरणों
में से t का विलोपन करने पर हमें एक समीकरण प्राप्त होता है जो नीचे दिया है- यह t से रहित एक समीकरण है जो उपरोक्त दोनों समीकरणों को संतुष्ट करता है।
इसी तरह निम्नलिखित दो समीकरणों
से t का विलोपन करने पर
इंडियन बैडमिंटन लीग
भारतीय बैडमिंटन लीग(संछिप्त में आई॰बी॰एल) भारतीय बैडमिंटन संघ (बीएआई) द्वारा शुरू की गयी फ्रेंचाइजी आधारित बैडमिंटन प्रतियोगिता है। इस प्रतियोगिता का पहला संस्करण 14 से 31 अगस्त 2013 तक भारत में खेला जायेगा।
बीएआई ने सभी शीर्ष बैडमिंटन खिलाड़ियों के लिए इस लीग में भाग लेना अनिवार्य कर दिया गया है।
पहले सीज़न की नीलामी, जो की पहले 30 जून 2013 को अनुसूचित की गयी थी, पहले 19 जुलाई 2013 तक और फ़िर 22 जुलाई 2013 तक के लिए टाल दी गयी। अंतत: 22 जुलाई को दिल्ली में नीलामी पूरी हुई।
हर टीम में चार विदेशी और छह भारतीय खिलाड़ी शामिल हैं। टीमें कुछ इस प्रकार हैं -
असम बंगाल रेलवे
ब्रिटिश भारत में असम बंगाल रेलवे, अग्रणी रेल कंपनियों में से एक थी। 1892 से लेकर 1952 तक यह कार्यरत थी। 1942-1947 के बीच भारत में संचालित एक रेलवे प्रणाली बंगाल असम रेलवे की शुरुआत 1880 के दशक में शुरु की गयी असम बंगाल रेलवे में निहित है।
मो फरहा
मोहम्मद "मो" फराह () सोमालिया में जन्मे ब्रिटिश अंतरराष्ट्रीय ट्रैक और फील्ड एथलीट हैं। ये 10,000 मीटर की प्रतिस्पर्धा में ओलम्पिक और विश्व चैंपियन और 5000 मीटर में ओलम्पिक, विश्व व यूरोपीय चैंपियन हैं। ट्रैक पर ये आम तौर पर 5000 मीटर और 10,000 मीटर प्रतिस्पर्धाओं में हिस्सा लेते हैं, परन्तु इसके आलावा 3000 मीटर दौड़ में भी भाग लेते हैं और कभी-कभी 1500 मीटर में भी। इन्होंने भविष्य में किसी बिन्दु पर मैराथन के लिए स्थानांतरित करने की इच्छा व्यक्त की है।
जादूगर मैनड्रैक
मैन्ड्रेक का जादू मुख्य रूप से हिप्नोटिज्म पर आधारित है इसे उसने अनेकों खलनायकों के विरूद्ध इस्तेमाल किया जैसे गुंडो, पागल वैज्ञानिकों, अलौकिक पात्रों आदि मैन्ड्रेक के पास साइकिक तथा अन्य अलौकिक शक्तियाँ थीं जिनके बल पर वह प्रतिद्वन्दी के छक्के छुड़ा देता, कभी वह चीजों को गायब कर देता, कभी उनका आकार बड़ा कर देता और कभी चीजों को दूर भेज देता। उसकी टोपी, लबादा, घडी और जादूई छडी उसके पिता थेरान ने उसे दी थी।
मैंड्रेक ली फ़ाक द्वारा रचित कामिक पात्र है जून 1934 में समाचार पत्रों के सिंडीकेट ने इसे प्रकाशित किया था पहले ली फ़ाक इसके लेखक व चित्रकार दोनों थे, किन्तु फ़िल डेविस चित्रकार बने और अपनी मृत्यु तक (सन १९६४ईस्वी) इसके लेखक बने रहे इसके बाद फ़्रेड फ़ेड्रिक लेखक हुए। वेताल नाम के नकाबपोश कामिक पात्र का रचयिता ली फ़ाक Lee हैं।
मैक्स थेरियट
मैक्सिमिलियन ड्रेक "मैक्स" थेरियट () (जन्म: अक्टूबर 14, 1988) अमेरिकी फ़िल्म और टेलिविज़न अभिनेता हैं। इन्होंने कई हॉलीवुड फ़िल्मों में अभिनय किया है, जैसे: "माई सोल टू टेक", "कैच दैट किड", "द पैसिफ़ायर", "नैन्सी ड्रयू", "जम्पर", "हाउस एट द एण्ड ऑफ़ द स्ट्रीट", आदि। ये "बेट्स मोटल" टेलिविज़न शृंखला के मुख्य किरदारों में से एक हैं।
पी॰ वी॰ रंगा राव
पामुलापति वेंकट रंगा राव (1940 – 31 जुलाई 2013) भारतीय राष्ट्रीय कांग्रेस से भारतीय राजनीतिज्ञ थे।
उनका जन्म हैदराबाद राज्य के करीमनगर जिले के वंगारा गाँव में हुआ। उनके पिता भारत के पूर्व प्रधानमंत्री पामुलापति वेंकट नरसिंह राव थे और माता का नाम सत्यमा था। उन्होंने अपनी स्नातक एवं स्नातकोत्तर की मानद उस्मानिया विश्वविद्यालय से प्राप्त की। उनके दो छोटे भाई हैं जिनका नाम पी वी राजेश्वर राव एवं पी वी प्रभाकर राव है।
वे दो बार वारंगल जिले की हनमकोंडा से विधायक और विधान परिषद सदस्य भी थे। उन्हें के वी रेड्डी के कार्यकाल में शिक्षा मंत्री के रूप में केबिनेट का सदस्य भी बनाया गया। उनका 31 जुलाई 2013 को निधन हो गया।
वी दक्षिणामूर्ति
वेंकटेश्वरन दक्षिणमूर्ति (; 9 दिसम्बर 1919 – 2 अगस्त 2013) मलयाली, तमिल एवं हिन्दी सिनेमा के एक अनुभवी कर्नाटक संगीतकार एवं संगीत निर्देशक थे जो मुख्यतः मलयाली सिनेमा में काम करते थे। उन्होंने लगभग 125 फ़िल्मों में काम किया। उन्होंने अपने ५० वर्ष के कार्यकाल में 859 गानों पर का निर्माण किया।
फर्मी अन्योन्यक्रिया
कण भौतिकी में, फर्मी अन्योन्यक्रिया (Fermi's interaction) (जिसे बीटा क्षय का फर्मी सिद्धांत भी कहा जाता है) 1933 में एन्रीको फर्मी द्वारा प्रस्तावित बीटा क्षय की व्याख्या है। इस सिद्धान्त के अनुसार चार फर्मीऑन एक ही शीर्ष पर एक साथ अन्योन्य क्रिया करते हैं। उदाहरण के लिए, इस अन्योन्य क्रिया में न्यूट्रॉन का क्षय, न्यूट्रॉन के निम्न कणों से सीधे संयुग्मन में दर्शाया गया है:
formula_1
यहाँ "g" दुर्बल अन्योन्य क्रिया का संयुग्मन नियतांक और "m" W बोसॉन का द्रव्यमान है जो क्षय का माध्यम है।
मानक मॉडल में फर्मी नियतांक हिग्स प्रक्रिया से निम्न प्रकार सम्बंधित हैformula_2